7. ΝΟΜΟΘΕΤ. ΔΙΑΤΑΓΜΑ υπ’ αριθ. 1572 της 7 Ιουλ./1 Αυγ. 1942 Περί οργανώσεως του ιδρύματος «Οικοκυρική βιοτεχνική και Επαγγελματική Σχολή» ‘Το Ελληνικό Σπίτι». Εκυρώθη και διετηρήθη εν ισχύϊ δια της υπ’ αριθ. 319/1946 πράξεως Υπουργικού Συμβουλίου. Άρθρ.1.-Εις το δια Β.Δ/τος συνσταθέν και λειτουγούν εν Αθήναις Φιλανθρωπικόν Ίδρυμα υπό την επωνυμίαν «Οικοκυρική, Βιοτεχνική και Επαγγελματική Σχολή» «Το Ελληνικό Σπίτι» ιδρύονται δια του παρόντος μία θέσις καθηγητού των φιλολογικών μαθημάτων και μία θέσις δημ/λου εις ας τοποθετούνται δι’ αποφάσεως του Υπουργού των Θρησκευμάτων και Εθνικής Παιδείας μετά πρότασιν του Διοικητικού Συμβουλίου του Ιδρύματος, μία καθηγήτρια φιλόλογος και μια διδασκάλισσα εκ των εχουσών πτυχίον μετεκπαιδεύσεως εν τω Παν/μίω. Το διδακτικόν προσωπικών τελεί υπό την εποπτείαν του Διοικητικού Συμβουλίου του Ιδρύματος μετατίθεται δε ή προάγεται κατά τας εκάστοτε ισχυούσας διατάξεις δια το προσωπικόν της εκπαιδεύσεως δια Δ/τος υπό του Υπουργού της Παιδείας προκαλουμένου, μετά πρότασιν του Διοικητικού Συμβουλίου του Ιδρύματος. Του Διοικητικού Συμβουλίου του Ιδρύματος μετέχει ως μέλος μετά δικαιώματος ψήφου και ο Διευθυντής Στοιχειώδους Εκπαιδεύσεως του Υπουργείου Θρησκευμάτων και Εθνικής Παιδείας, όστις και επιθεωρεί το διδακτικόν προσωπικόν του Ιδρύματος. Το αναλυτικόν πρόγραμμα των διδασκομένων μαθημάτων ως και το ωρολόγιον τοιούτον καθοριζεται δι’ αποφάσεως του Διοικητικού Συμβουλίου του Ιδρύματος και εγκρίνεται υπό του υπουργού των Θρησκευμάτων και Εθνικής Παιδείας. Άρθρ.2.-Καταργείται πάσα διάταξις αντικειμένη εις τας διατάξεις του παρόντος ούτινος η ισχύς άρχεται από της δημοσιεύσεώς του εις την Εφημερίδα της Κυβερνήσεως. 